Morsiamen lähtö-virsi isänsä huoneesta
Lähde nyt Herra kansani!
 Armias vapahtajani!
 Kuin jätän isän huonehen,
 Niin katso laupiaast’ puolehen.

 Isän huone oli iloinen,
 Äitin syli myös suloinen,
 Vaan eron hetki vaikia,
 Heikolle kyllä haikia.

 Nöyrimmän sanon kiitoksen,
 Isäl’ ja äitil’ yhteisen:
 Suuri on ollut vaivanne,
 Suurempi olkoon palkkanne!

 Armiaan isän kädestä
 Kaiken vaivanne edestä
 Avaa akkunat Taivaasta,
 Vuodata maksu vaivasta!

 Hyväst’ nyt hyvä isäni,
 Kuin myöskin armas äitini!
 Kiitän nöyrällä mielellä,
 Vaikka kansan lapsen kielellä.

 Kiitoksen sanon tuttavil’,
 Kaikille kasvu-kumppalil’,
 Annetaan anteeks’ rikokset,
 Ereykset kahden puoliset!

 Herra siitt’ antaa armostans’
 Meil’ armo-palkan taivaassans’,
 Ja laskee lastens’ joukkohon,
 Huutoni Herra kuulkohon!

Lähettänyt
Pentti Lyytinen.

Lähde: Suometar 25.6.1853.

Pentti Lyytinen
Virret
Suometar
1853